CELEX: 32004R2077
Language: ro
Date: 2004-12-03 00:00:00
Title: Regulamentul (CE) nr. 2077/2004 al Comisiei din 3 decembrie 2004 de modificare a Regulamentului (CE) nr. 2037/2000 al Parlamentului European și al Consiliului privind folosirea agenților de prelucrare

15/Volumul 12
            
            
               RO
            
            
               Jurnalul Ofícial al Uniunii Europene
            
            
               67
            
         32004R2077
   
               L 359/28
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2077/2004 AL COMISIEI
   
   din 3 decembrie 2004
   de modificare a Regulamentului (CE) nr. 2037/2000 al Parlamentului European și al Consiliului privind folosirea agenților de prelucrare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 2 a cincisprezecea liniuță din a treia teză,
   întrucât:
   
               (1)
            
            
               Luând în considerare noile informații și evoluții tehnice raportate de către Comisia de evaluare tehnologică și economică în raportul său intermediar de activitate din aprilie 2002 (2) privind substanțele controlate folosite ca agenți chimici de prelucrare, anexa VI la Regulamentul (CE) nr. 2037/2000 ar trebui modificată ca urmare a Deciziei X/14 (3) și a Deciziei XV/6 (4) adoptate în cadrul celei de-a zecea (1998) și celei de-a cincisprezecea (2003) reuniuni ale părților la Protocolul de la Montreal.
            
         
               (2)
            
            
               Mai precis, Decizia XV/6 adaugă agentul de prelucrare tetraclorură de carbon pentru producerea ciclodimului (un solvent) și elimină folosirea CFC 113 ca agent de prelucrare în fabricarea vinorelbinei (un produs farmaceutic) și folosirea tetraclorurii de carbon ca agent de prelucrare în producerea tralometrinei (un insecticid).
            
         
               (3)
            
            
               Regulamentul (CE) nr. 2037/2000 ar trebui modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul comitetului instituit în temeiul articolului 18 alineatul (1) din Regulamentul (CE) nr. 2037/2000,
            
         ADOPTĂ PREZENTUL REGULAMENT:
   Articolul 1
   Anexa VI la Regulamentul (CE) nr. 2037/2000 se înlocuiește cu textul modificat din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 decembrie 2004.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 244, 29.9.2000, p. 1, regulament astfel cum a fost modificat ultima dată prin Regulamentul (CE) nr. 1804-2003 (JO L 265, 16.10.2003, p. 1).
   
      (2)  Raportul Comisiei de evaluare tehnologică și economică, aprilie 2002, volumul I, Raport intermediar de activitate privind agenții de prelucrare.
   
      (3)  A zecea reuniune a părților la Protocolul de la Montreal din 1998, Decizia X/14: agenți de prelucrare.
   
      (4)  A cincisprezecea reuniune a părților la Protocolul de la Montreal din 2003, Decizia XV/6: lista utilizărilor substanțelor reglementate ca agenți de prelucrare.
   ANEXĂ
   
      
         „ANEXA VI
         Procese în care substanțele controlate sunt folosite ca agenți de prelucrare în conformitate cu articolul 2 a cincisprezecea liniuță
         
                     (a)
                  
                  
                     utilizarea tetraclorurii de carbon la eliminarea triclorurii de azot în producerea clorului și a sodei caustice;
                  
               
                     (b)
                  
                  
                     utilizarea tetraclorurii de carbon la recuperarea clorului din gazul rezidual emis în producerea clorului;
                  
               
                     (c)
                  
                  
                     utilizarea tetraclorurii de carbon la fabricarea cauciucului clorurat;
                  
               
                     (d)
                  
                  
                     utilizarea tetraclorurii de carbon la fabricarea izobutilacetofenonei (ibuprofen – analgezic);
                  
               
                     (e)
                  
                  
                     utilizarea tetraclorurii de carbon la fabricarea polifenilentereftalamidei;
                  
               
                     (f)
                  
                  
                     utilizarea CFC-11 la fabricarea fibrelor sintetice fine de poliolefină în foi;
                  
               
                     (g)
                  
                  
                     utilizarea CFC-12 în sinteza fotochimică a precursorilor poliperoxid de perfluoropolieteri la Z-perfluoropolieteri și a derivaților bifuncționali;
                  
               
                     (h)
                  
                  
                     utilizarea CFC-113 la reducția poliperoxidului de perfluoropolieteri care servește ca intermediar în producerea diesterilor perfluoropolieteri;
                  
               
                     (i)
                  
                  
                     utilizarea CFC-113 la prepararea perfluoropolieter-diolilor cu funcționalitate ridicată;
                  
               
                     (j)
                  
                  
                     utilizarea tetraclorurii de carbon la producerea ciclodimului;
                  
               
                     (k)
                  
                  
                     utilizarea HCFC în procesele enumerate la literele (a)-(j) atunci când acestea înlocuiesc CFC sau tetraclorura de carbon.”